
Број: 05-511-43/2022
Датум: 25.08.2022.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Дарка Стевића из Горњег Локања, за издавање еколошке дозволе за пословни објекат за одржавање и поправку моторних возила Аутосервис „СТЕВИЋ“, који се налази у насељу Средњи Шепак бб, град Зворник, од 20.07.2022.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Дарку Стевићу из Горњег Локања, ЕКОЛОШКА ДОЗВОЛА за пословни објекат за одржавање и поправку моторних возила Аутосервис „СТЕВИЋ“, који се налази у насељу Средњи Шепак бб, град Зворник, на грађевинској парцели означеној као к.ч. број: 1571/3 К.О. Шепак. 
2. Опис активности и постројења за које се издаје еколошка дозвола:
Објекат је стамбено пословног карактера, у приземљу се налази пословни простор који је узет под закуп. Инвеститор обавља сљедеће дјелатности: 
· сервисирање аутомобила, 
· аутолимарске послове на возилима и 
· прање аутомобила.
 Пословни простор је површине 30 m2. Инвеститор у свом раду користи сљедећу опрему: стубне дизалице, машину за монтирање гума, машину за балансирање гума, машину за оптику трапа, компресор, апарат за пуњење клима, апарат за прање аута, апарат за варење, бушилице, брусилице, ситни механичарски алат, усисивач, боцу за утогено варење, електричне мјерне инструменте, средства за чишћење и заштитну одјећу.
3. Инвеститор Дарко Стевић из Горњег Локања,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Дарко Стевић из Горњег Локања, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.
· Одржавати интерне саобраћајнице.
· У сушном периоду године квасити манипулативне површине и саобраћајнице.
· Емисија гасова сагорјевања горива у моторним возилима свести на минимум на начин да се возила задржавају на платоу са мотором у раду, само онолико колико је неопходно за маневрисање возилом.
· Користити енергенте са дозвољеним квалитетом.
· Користити технички исправна возила и радне машине, као и вршити редовна периодична испитивања од стране овлаштене институције.

· У случају да се у току рада постројења, контролом нивоа буке установи да иста прелази законом прописане вриједности, извршит додатну изолацију извора буке, као и предузети низ других мјера (замјена дијелова машина које изазивају буку, ремонт погона, постављање звучног зида итд.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ бр. 124/12). 

· Уређаји односно постројења која емитују буку морају бита атестирани, односно морају бити конструисани или изоловани, тако да у спољну средину не емтују буку преко дозвољеног нивоа. 

· Одржавати технички исправним компресор, који мора бити смјештен у затворени простор, те исти користити само по потреби.

· Одржавати технички исправном опрему за рад у склопу аутосервиса.

· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

· Препоручују се насади високог растиња око објекта (тампон зона) ради смањења утицаја на аерозагађење и ниво буке. 
· Формирати и одржавати зелени појас на граничним дијеловима предметне парцеле.
· Насади се могу формирати од група лишћара, четинара и шибља аутохтоног и антропогеног поријекла на прилазима комплексу тако да не ометају безбједност саобраћаја.
· У оквиру предметних објеката, зелене површине треба парковски уредити. Зелене површине је неопходно затравнити смјесом трава.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде („Службени гласник РС“, број: 44/01).
· Санитарне и фекалне отпадне воде одводити у водонепропусну трокоморну септичку јаму. Исту одржавати у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са правилником.
· Вршити редовно тзв. сухо чишћење и одржавање радних просторија и локације.
· Атмосферске воде са крова објекта и вањских радно-манипулативних површина спроводити системом сливника до крајњег реципијента.
· Изградити сепаратор масти и уља за прихватање и пречишћавање отпадних вода.
· Отпадну воду  сакупљати у бетонске канале који поред улоге скупљача (сабирника) имају улогу механичког таложника крупнијих честица (пјесколова). Из бетонског канала исталожена употребљена вода преко решетке цијевима одводити  у сепаратор уља и масти.
· Након таложења у сепаратору пречишћену употребљену воду одводити системом цијеви у крајњи реципијент-упојни бунар. Исталожени материјал из сепаратора редовно чистити и одвозити од стране овлаштене институције (ангажовати овлаштену институцију са којом се склапа Уговор).
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Издвојене течности из сепаратора, до момента одвоза, чувати у намјенским водонепропусним бачвама, адекватно ускладиштеним.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Обезбиједити одговарајуће количине апсорбенса (комерцијална, патентирана средства за суво чишћење тла и радних површина) и истим дјеловати у случају просипања уља, горива и мазива.

· Употребљени апсорбенс и друге загађене материје збринути као опасни отпад.

· Спречити неконтролисано расипање отпада. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· За одлагање комуналног чврстог отпада предвидјети чврсте водонепропусне посуде за привремено одлагање чврстог отпада (контејнере) а коначно збрињавање препустити овлаштеном предузећу, у складу са склопљеним уговором.
· Уредити простор за смјештај посуда за одлагање чврстог отпада (спријечити расипање, растур отпада).
· Чврсти отпад настао приликом процеса у аутосервису прикупљати одвојено од осталог отпада.
· За уклањање и одстрањивање мањих количина расутих уља користити приручна средства за прикупљање – апсорбенс (пијесак, крпе, сунђере и сл.). 
· Искориштена приручна средства депоновати у засебну посуду за опасни отпад, те збрињавати у сарадњи са овлаштеним оператером на основу склопљеног уговора.
· Опасни отпад привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, магацин и сличне просторије са ограничењем приступа неовлаштеним лицима.
· Поштовати све смјернице дате у Плану управљања отпадом.
· Водити мјесечну и годишњу евиденцију о количинама насталог отпада.
· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Придржавати се свих мјера дефинисаних Планом управљања отпадом, а све у складу са Законом о управљању отпадом („Сл.гл.Републике Српске“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
Табела бр.1: Врсте отпада које се могу јавити на предметној локацији 
	Шифра
	Назив отпада

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19)

	13 02 04*
	Минерална хлорована моторна уља, уља за мјењаче и подмазивање

	13 02 06*
	Синтетичка моторна уља, уља за мјењаче и подмазивање

	13 02 07*
	Одмах биоразградива моторна уља, уља за мењаче и подмазивање

	13 02 08*
	Остала моторна уља, уља за мењаче и подмазивање

	13 05 02*
	Муљеви из сепаратора уље/вода

	13 05 06*
	Уља из сепаратора уље/вода

	13 05 07*
	Зауљена вода из сепаратора уље/вода

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, МАТЕРИЈАЛИ ЗА ФИЛТРИРАЊЕ И ЗАШТИТНА ОДЈЕЋА, АКО НИЈЕ ДРУГАЧИЈЕ СПЕЦИФИКОВАНО

	15 01 10*
	Амбалажа која садржи остатке опасних супстанци или је контаминирана опасним супстанцама

	15 02 02*
	Адсорбенти, филтерски материјали, крпе за брисање, заштитна одјећа, који су контанимирани опасним супстанцама

	15 02 03
	Адсорбренти, филтерски материјали, крпе за брисање и заштитна одјећа другачији од оних наведених у 15 02 02

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01 07*
	Филтери за уље

	16 01 08*
	Компоненте које садрже живу

	16 01 11*
	Кочионе облоге које садрже азбест

	16 01 13*
	Кочионе течности

	16 01 14*
	Антифриз течности које садрже опасне супстанце

	16 01 19
	Пластика

	16 01 20
	Стакло

	16 08 01
	Истрошени катализатори који садрже злато, сребро, ренијум, родијум, паладијум, иридијум или платину (изузев 16 08 07)

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ) УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ)

	20 03 01
	Мијешани комунални отпад


  Напомена: Опасни отпад у табели има ознаку звијездице (*)
3.3.4.   Мјере заштите у случају инцидентних ситуација
Мјере  у циљу спријечавања настанка пожара: 
· израда Елабората заштите од пожара и експлозије

· дефинисање зона опасности од пожара и експлозије

· обезбјеђење адекватних приступних и противпожарних саобраћајница, те манипулативних површина

· обезбјеђење спровођења прописаних радних поступака 

· обезбјеђење спровођења мјера и поступака предвиђених Елаборатом о заштити од пожара и експлозије

· поштовање радне  дисциплине

         3.3.5.   Мјере након затварања постројења
· Извршити измјештање опреме са тренутне локације.

· Све отпадне материјале у складу са њиховим карактеристикама уклонити са локације, на прописан начин. 

· Извршити пренамјену објекта у складу са новом дјелатношћу која ће се обављати.
· У потпуности уклонити све медије из грађевина са свим пратећим садржајима, као и остатке материјала у залихи, те све врсте отпадних материјала у складу с важећим законским и интерним прописима.
· Придржавати се прописаних мјера и стандарда ако се предузму активности рушења грађевина те осигурати надзор надлежних служби.

         3.4. Инвеститор, Дарко Стевић из Горњег Локања, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вредности за загађујуће материје и то:
          4.1. Вриједности квалитета ваздуха: вршити мониторинг емисијских и имисијских  параметара загађујућих материја  на предметној локацији у складу са Уредбом о вриједностима квалитета ваздуха („Службени гласник Републике Српске“ бр. 124/12) само по налогу инспектора и то у случају:  
- неконтролисаних емисија у ваздух  усљед одређених хаварија или пожара или жалби грађана. 
Табела бр.2: Граничне вриједности, толерантне вриједности и граница толеранције за заштиту здравља људи
	Загађујућа материја
	Период усредњавања
	Гранична вриједност
	Граница толеранције


	Толерантна вриједност

	SO2
	1 час
	350 µg/m3
	150 µg/m3
	500 µg/m3

	SO2
	24 часа
	125 µg/m3
	-
	125 µg/m3

	SO2
	Календарска година
	50 µg/m3
	-
	50 µg/m3

	NO2
	1 час
	150 µg/m3
	75 µg/m3
	225 µg/m3

	NO2
	24 часа
	85 µg/m3
	40 µg/m3
	125 µg/m3

	NO2
	Календарска година
	40 µg/m3
	20 µg/m3
	60 µg/m3

	PM10 
	24 часа
	50 µg/m3
	25 µg/m3
	75 µg/m3

	PM10
	Календарска година
	40 µg/m3
	8 µg/m3
	48 µg/m3

	CO
	8 часова 
	10 mg/m3
	6 mg/m3
	16 mg/m3

	CO
	24 часа
	5 mg/m3
	5 mg/m3
	10 mg/m3

	CO
	Календарска година
	3 mg/m3
	-
	3 mg/m3


Табела бр.3:: Циљна вриједност за приземни озон

	 Циљ
	Период рачунања просјечне вриједности
	      Циљна вриједност

	Заштита здравља људи
	Максималнадневна осмочасовна средња вриједност
	120µg/m3(напомена 1)


Уредба о вриједностима квалитета ваздуха(„ Службени гласник Републике  Српске“ број 124/12)

Напомена1: не смије се прекорачити више од 25 дана по календарској години у току три године    мјерења
Табела бр.4: Концентрације сумпор диоксида и азот диоксида опасне по здравље људи .

	
Загађујућа материја
	Концентрација опасна по здравље људи

	
 Сумпор диоксид
	      500 µg/m3

	
Азот диоксид
	 400 µg/m3


Уредба о вриједностима квалитета ваздуха („Службени гласник Републике  Српске“, број 124/12)

Концентрације опасне по здравље људи мјере се током  три узастопна сата  на локацијама репрезентативним на квалитет ваздуха на подручју чија површина није мања од 100 км2.али у зони или агломерацијама,ако  је њихова површина мања.

Табела бр.5: Концентрације приземног озона опасне по здравље људи и концентрације о којима се извјештава јавност

	Сврха
	      Период  усредњавања
	  Граница

	Обавјештење
	1 сат
	180 µg/m3

	Упозорење
	1 сат(1)
	  240 µg/m3


(1)У циљу доношења краткорочних акционих планова ради заштите здравља људи или животне ококлине,по потреби у зони или агломерацијама утврђује се или предвиђају прекорачења границе у току три узастопна сата.

Максималне дозвољене концентрације за заштиту здравља људи у случају намјенских мјерења

Табела бр.6: Максимална дозвољена концентрација за чађ

	Перид усредњавања
	Максимална дозвољена вриједност

	Један дан
	
125 µg/m3

	Календарска година
	                          50 µg/m3


Табела бр.7: Максимална дозвољена  концентрација за Укупне суспендоване честице

	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


          4.2.   Бука ван локације предметног постројења несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89). Дозвољени нивои вањске буке дати су у сљедећој табели. Предметни објекат сврстава се у четврту зону.

Табела бр. 8:  Дозвољен ниови вањске буке према намјени подручја
	Подручје
(зона)
	НАМЈЕНА ПОДРУЧЈА
	Еквивалентни

нивои (Leq)
	Вршни

нивои

	
	
	дан
	ноћ
	L10
	L1

	I
	болничко, љечилишно
	45
	40
	55
	60

	II
	туристичко, рекреацијско, опоравишно
	50
	40
	60
	65

	III
	чисто стамбено, васпитно-образовне и здравствене институције, јавне зелене и рекреационе површине
	55
	45
	65
	70

	IV
	трговачко, пословно стамбено и стамбено уз саобраћајне коридоре, складишта без тешког транспорта
	60
	50
	70
	75

	V
	пословно, управно, трговачко, занатско, сервисно (комунални сервис)
	65
	60
	75
	80

	VI
	индустријско, складишно, сервисно и саобраћајно подручје без станова
	70
	70
	80
	85


  4.3.   Граничне вредности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник РС“, број: 44/01). Граничне вриједности дате су у сљедећој табели: 
Табела бр.9: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):
	Р.Б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА
ВРИЈЕДНОСТ


	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Укупне суспендоване материје
	g/m3
	35

	5.
	БПК5
	g/m3
	25

	6.
	ХПК
	g/m3
	125

	7.
	Амонијачни азот
	g/m3
	10

	8.
	Нитритни азот
	g/m3
	1

	9.
	Нитратни азот
	g/m3
	10

	10.
	Укупни азот
	g/m3
	15

	11.
	Укупни фосфор
	g/m3
	3


5. Мониторинг
         5.1.  Одговорно лице Дарко Стевић из Горњег Локања, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр.10:  План мониторинга
	Предмет

мониторинга
	Параметар који се осматра
	Мјесто вршења мониторинга
	Вријеме вршења мониторинга
	Разлог због чега се врши мониторинг одређеног параметра 


	Рокови


	Квалитет ваздуха 
	Емисија прашине и гасова на локацији аутосервиса 
	На локацији предметног објекта и на граници са сусједним стамбеним и пословним објектима
	Вршити  мониторинг  

У складу са Уредбом о граничним вриједностима квалитета ваздуха („Службени гласник РС“ бр.124/12)

	Утврђивање и провјера  утицаја емисије из предметног објекта на околне сусједне објекте
	По захтјеву надлежног  инспектора,  у  случају акцидентних ситуација или жалби грађана

	Ниво буке
	Бука из радног простора
	На локацији предметног објекта и на граници са сусједним објектима
	Мјерење буке  вршити у складу са  Правилником о дозвољеним границама интензитета звука и шума („Службени лист СРБиХ“, бр.46/89) при пуном раду  објекта.
	Утврђивање 

утицаја на околне сусједне објекте у непосредном окружењу
	Један пут годишње   



	Квалитет отпадних вода
	Физичко хенијски и биолошки параметри – основни показатељи квалитета отпадне воде
	На испусту воде из сепаратора у крајњи реципијент-упојни бунар
	У складу с Правилником о условима испуштања отпадних вода у  површинске воде“ („Службени гласник“ Републике Српске бр. 44/01).
	Утврђивање и провјера квалитета отпадне воде 


	Једанпут годишње  

	Квалитет земљишта
	Основни параметри квалитета земљишта
	На предметној локацији и околним сусједним парцелама
	У складу са Правилником о граничним и ремедијационим вриједностима загађујућих, штетних и опасних материја у земљишту(„Службени гласник Републике Српске“,бр.82/21)
	Утврђивање степена и врсте евентуалне контаминираности земљишта

	Само  у случају акцидентних ситуација.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ Д.О.О. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Дарко Стевић из Горњег Локања, дана 20.07.2022.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат за одржавање и поправку моторних возила Аутосервис „СТЕВИЋ“, који се налази у насељу Средњи Шепак бб, град Зворник, на грађевинској парцели означеној као к.ч. број: 1571/3 К.О. Шепак.

         Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ Д.О.О. Бијељина, која поседује лиценцу за обављање дјелатности из области заштите животне средине, број: 28-Е/07 од 10.12.2019.год. Докази уз захтјев  и План управљања отпадом су саставни дио овог Рјешења.
Инвеститор је уз Захтјев за издавање еколошке дозволе, поред Доказа број: 623/2022 од 06.07.2022.године приложио и сљедећу документацију:
· Рјешење, грађевинска дозвола, општинска комисија за привреду и стамбено-комуналне послове општине Зворник, број: 561-470/81-03 од 25.06.1981.год.

· Протокол, „ОМ ИНТЕГРАЛ“ Д.О.О. Зворник, број: 28/05 од 12.10.2005.год.
· Рјешење о регистрацији, Одјељење за привреду и друштвене дјелатности, Градска управа Града Зворник, број: 08-350-78/22 од 07.04.2022.год.

· Уговор о закупу пословног простора, број: 1/2021 од 11.08.2021.год.

· Уговор о пружању и коришћењу комуналних услуга са А.Д. „ВОДОВОД И КОМУНАЛИЈЕ“ Зворник, број: 1911 од 23.05.2022.год.

· Копија катастарског плана, Републичка управа за геодетске и имовинско-правне послове, ПЈ Зворник, К.О. Шепак, број: 21.21-952.4-2-10/2022 од 13.06.2022.год.

· Доказ о уплати градске административне таксе.

	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 22.07.- 21.08.2022. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

